<classify> Kwa maana hiyo timu hiyo sasa inarudi Mbande na itakuwa ikifanya mazoezi yake kwenye uwanja wa Azam Complex Chamazi kwa vile wenyewe Azam watakuwa Zanzibar.Rais wa Shirikisho la Soka Tanzania TFF, Jamal Malinzi alisema mwanzoni mwa wiki iliyopita kwamba Twiga itaweka kambi Zanzibar ili kubadili mazingira.Hakuna kiongozi yeyote aliyekuwa tayari kuzungumzia suala hilo la kukosekana kwa kambi, lakini habari za uhakika kutoka ndani ya TFF zinasema kuwa chanzo cha kambi hiyo kukwama ni kukosekana kwa uwanja wa kufanyia mazoezi.Aidha kocha wa timu hiyo Rogasian Kaijage alisema kukosa mechi za kirafiki kwa ajili ya maandalizi ya michuano ya All African Game kunawanyongonyesha.Twiga Stars ina wiki tatu za kujiandaa dhidi ya michuano hiyo inayotarajiwa kufanyika Congo Brazzaville ambapo Kocha huyo alihitaji mechi za kimataifa kwa ajili ya kujipima kabla ya kuelekea huko.Akizungumza jana baada ya mazoezi yao ya Karume, Kaijage alisema walitamani kucheza mechi za kujipima ili kujua nafasi zao lakini ni gharama na timu haiwezi kumudu.Hatuna jinsi, tutaendelea na mazoezi yetu na kucheza na timu za wanaume. Tulitaka mechi za kimataifa lakini hakuna pesa za kuwaleta, alisema.Pia, alizungumzia ukata katika timu hiyo imesababisha timu kushindwa kupata baadhi ya vitu muhimu katika maandalizi yao.Kaijage ameomba wadau mbalimbali kuisaidia timu hiyo katika maandalizi yake ili kwenda kufanya vizuri katika michuano hiyo ya kimataifa.Kwa mujibu wa Kaijage, leo watahamishia kambi yao Mbande na kufanya mazoezi kwenye uwanja wa Azam Complex Chamazi, kutokana na kuwa na mazingira tulivu kwa maandalizi yao.Alisema licha ya hali ngumu wanayokutana nayo, lengo lao ni kuhakikisha wanakwenda kushiriki na kushinda.  <topic>: michezo 